
[bookmark: _GoBack]ANEXA I
REPORTAREA CREDITELOR NEDIFERENȚIATE
A. Prezentare generală
	Nr.
	2025
Buget
	Rubrică
	2026
Buget
	Regulament
(UE, Euratom)
2024/2509
	Suma de reportat
(în EUR)

	1
	08 02 01
	Rezerva pentru agricultură
	08 02 01
	Articolul 12 alineatul (2)
	391 441 942,46

	
	
	Rubrica 3 – Total
	
	
	391 441 942,46

	
	
	Total general
	
	
	391 441 942,46



B. Sume în EUR de reportat pentru fiecare linie și justificări
	1
	08 02 01
	Rezerva pentru agricultură


	Credite autorizate în 2025
	646 699 999,59

	Angajamente la 31.12.2025
	255 258 057,13

	Suma neutilizată la 31.12.2025
	391 441 942,46

	Reportare
	391 441 942,46


În cadrul politicii agricole comune reformate care se aplică din 2023, articolul 16 alineatul (2) al treilea paragraf din Regulamentul (UE) 2021/2116[footnoteRef:2] stabilește o derogare de la articolul 12 alineatul (2) al treilea paragraf din Regulamentul (UE, Euratom) 2024/2509[footnoteRef:3], prin care se permite reportarea creditelor neangajate aferente rezervei pentru agricultură pentru a finanța rezerva pentru agricultură în exercițiile bugetare următoare, până în anul 2027. În 2025, rezerva pentru agricultură a reprezentat 646,7 milioane EUR, constând în credite noi în valoare de 280,2 milioane EUR (bugetul votat) și într-o sumă de 366,5 milioane EUR reportată din 2024. Din suma totală, 255,3 milioane EUR au fost utilizate atât pentru acoperirea plăților legate de măsurile adoptate în 2024, a căror dată de eligibilitate s-a încadrat la exercițiul financiar 2025, cât și pentru noile măsuri adoptate în 2025.   [2: 	Regulamentul (UE) 2021/2116 al Parlamentului European și al Consiliului din 2 decembrie 2021 privind finanțarea, gestionarea și monitorizarea politicii agricole comune și de abrogare a Regulamentului (UE) nr. 1306/2013, JO L 435, 6.12.2021, ELI: http://data.europa.eu/eli/reg/2021/2116/oj.]  [3: 	Regulamentul (UE, Euratom) 2024/2509 al Parlamentului European și al Consiliului din 23 septembrie 2024 privind normele financiare aplicabile bugetului general al Uniunii (reformare), JO L, 2024/2509, 26.9.2024, ELI: http://data.europa.eu/eli/reg/2024/2509/oj.] 

Prin urmare, suma rămasă, de 391,4 milioane EUR, constând în credite noi în valoare de 216,6 milioane EUR (bugetul votat pentru 2025) și credite reportate în valoare de 174,8 milioane EUR, este reportată și pusă la dispoziție pentru finanțarea rezervei pentru agricultură în 2026, inclusiv pentru efectuarea plăților restante aferente măsurilor adoptate în 2025, dar cu date de eligibilitate în 2026.

ANEXA II
REPORTAREA CREDITELOR DE ANGAJAMENT
A. Prezentare generală
	Nr.
	2025
Buget
	Rubrică
	2026
Buget
	Regulament
(UE, Euratom)
2024/2509
	Suma de reportat
(în EUR)

	1
	12 10 01
	Agenția Uniunii Europene pentru Cooperare în Materie de Aplicare a Legii (Europol)
	12 10 01
	Articolul 12 alineatul (2) litera (b)
	11 758 000,00

	
	
	Rubrica 5 – Total
	
	
	11 758 000,00

	
	
	Total general
	
	
	11 758 000,00



B. Sume în EUR de reportat pentru fiecare linie și justificări
	1
	12 10 01
	Agenția Uniunii Europene pentru Cooperare în Materie de Aplicare a Legii (Europol)


	Credite autorizate în 2025
	241 069 206,00

	Angajamente la 31.12.2025
	229 311 206,00

	Suma neutilizată la 31.12.2025
	11 758 000,00

	Reportare
	11 758 000,00


Regulamentul (UE) 2025/2611 al Parlamentului European și al Consiliului de modificare a Regulamentului (UE) 2016/794 în ceea ce privește întărirea sprijinului acordat de Europol și consolidarea cooperării polițienești, pentru prevenirea și combaterea introducerii ilegale de migranți și a traficului de persoane[footnoteRef:4] a fost adoptat la 16 decembrie 2025, iar creditele (15,8 milioane EUR) au fost transferate de la titlul „Dispoziții” în conformitate cu articolul 30 alineatul (2) litera (a) din Regulamentul (UE, Euratom) 2024/2509. Ca urmare a adoptării tardive a regulamentului, doar o parte din fonduri au putut fi angajate până la sfârșitul anului 2025 (4,0 milioane EUR), care au fost utilizate pentru granturile acordate Platformei multidisciplinare europene împotriva amenințărilor infracționale (EMPACT) și Grupului operativ.  [4: 	Regulamentul (UE) 2025/2611 al Parlamentului European și al Consiliului din 16 decembrie 2025 de modificare a Regulamentului (UE) 2016/794 în ceea ce privește întărirea sprijinului acordat de Europol și consolidarea cooperării polițienești, pentru prevenirea și combaterea introducerii ilegale de migranți și a traficului de persoane, JO L, 2025/2611, 22.12.2025, ELI: http://data.europa.eu/eli/reg/2025/2611/oj.] 

Creditele de angajament rămase pentru exercițiul financiar 2025, în valoare de 11,8 milioane EUR, urmează să fie reportate în 2026 în conformitate cu articolul 12 alineatul (2) litera (b) din Regulamentul (UE, Euratom) 2024/2509, în principal pentru acoperirea costurilor de dezvoltare aferente tehnologiilor biometrice și modernizării aplicației de rețea pentru schimbul securizat de informații (SIENA) (hardware, software, consultanță) și pentru integrările SIENA. Această sumă va fi angajată prin intermediul licitațiilor, în 2026, și va suplimenta alocarea planificată pentru exercițiul financiar.

ANEXA III
REPORTAREA CREDITELOR DE PLATĂ
A. Prezentare generală
	Nr.
	2025
Buget
	Rubrică
	2026
Buget
	Regulament
(UE, Euratom)
2024/2509
	Suma de reportat
(în EUR)

	1
	03 03 01
	Prevenirea și combaterea fraudei, a corupției și a oricăror alte activități ilegale care afectează interesele financiare ale Uniunii
	03 03 01
	Articolul 12 alineatul (2) punctul (c)
	8 956 869,11

	
	
	Rubrica 1 – Total
	
	
	8 956 869,11

	2
	12 10 01
	Agenția Uniunii Europene pentru Cooperare în Materie de Aplicare a Legii (Europol)
	12 10 01
	Articolul 12 alineatul (2) punctul (c)
	15 758 000,00

	
	
	Rubrica 5 – Total
	
	
	15 758 000,00

	3
	16 02 04
	Mecanismul de redresare și reziliență – Contribuție din rezerva de ajustare la Brexit (RAB)
	16 02 04
	Articolul 12 alineatul (2) punctul (c)
	17 779 074,00

	
	
	Instrumente speciale – Total
	
	
	17 779 074,00

	
	
	Total general
	
	
	42 493 943,11



B. Sume în EUR de reportat pentru fiecare linie și justificări
	1
	03 03 01
	Prevenirea și combaterea fraudei, a corupției și a oricăror alte activități ilegale care afectează interesele financiare ale Uniunii


	Credite autorizate în 2025
	18 701 856,45

	Plăți efectuate la 31.12.2025
	9 744 987,34

	Suma neutilizată la 31.12.2025
	8 956 869,11

	Reportare
	8 956 869,11


În 2025, Programul Uniunii de luptă antifraudă (Union Anti-Fraud Programme – UAFP) a publicat două cereri de propuneri: Asistență tehnică (EUAF-2025-TA) și Formare, conferințe, schimburi de personal și studii (EUAF-2025-TRAI) la 13 martie, termenul de depunere fiind 15 mai pentru solicitanții din cele 27 de state membre și Ucraina. Echipa care s-a ocupat de cererea de propuneri EUAF-TA a constatat o creștere semnificativă, de 250 %, a numărului de cereri, de la 47 în 2022 la 117 în 2025. În pofida provocărilor, evaluările au continuat în mod normal, scopul fiind trimiterea de scrisori de notificare până la sfârșitul lunii octombrie și încheierea procesului de selecție a proiectelor de asistență tehnică până la jumătatea lunii noiembrie. Cu toate acestea, din cauza nealinierii componenței comitetelor de evaluare la normele Regulamentului financiar, în cazul a 3 dintre cele 117 propuneri de asistență tehnică s-a impus o reevaluare în a doua jumătate a lunii noiembrie, ceea ce a afectat perioada de șase luni în care solicitanții trebuiau să fie informați cu privire la rezultatul evaluării cererii lor, prevăzută la articolul 197 alineatul (2) litera (a) din Regulamentul (UE, Euratom) 2024/2509. Această reevaluare a întârziat procesul de semnare a acordului de grant, care trebuia finalizat până la sfârșitul lunii noiembrie, și a afectat, de asemenea, evaluările cererilor de propuneri „TRAI”. 
Prin urmare, plata prefinanțării de 50 % către beneficiari preconizată la semnarea acordului de grant, legată atât de cererile de propuneri EUAF-2025-TA, cât și de cererile de propuneri EUAF-2025-TRAI, va fi amânată până în 2026. Pentru a menține continuitatea execuției, creditele de plată necheltuite din 2025, în valoare de 8,96 milioane EUR, ar trebui reportate în 2026, în conformitate cu articolul 12 alineatul (2) litera (c) din Regulamentul (UE, Euratom) 2024/2509, pentru a efectua plățile în cursul anului. Fără reportarea solicitată, vor exista întârzieri suplimentare în executarea programului de lucru adoptat pentru 2025 și amânări ale plăților datorate în mod legal beneficiarilor, iar acțiunile de protejare a bugetului UE împotriva fraudei, a corupției și a altor nereguli vor fi mai puțin eficace. Există, de asemenea, riscul unui impact negativ asupra sprijinului acordat statelor membre.

	2
	12 10 01
	Agenția Uniunii Europene pentru Cooperare în Materie de Aplicare a Legii (Europol)


	Credite autorizate în 2025
	242 941 705,99

	Plăți efectuate la 31.12.2025
	227 183 705,99

	Suma neutilizată la 31.12.2025
	15 758 000,00

	Reportare
	15 758 000,00


Regulamentul (UE) 2025/2611 al Parlamentului European și al Consiliului de modificare a Regulamentului (UE) 2016/794 în ceea ce privește întărirea sprijinului acordat de Europol și consolidarea cooperării polițienești, pentru prevenirea și combaterea introducerii ilegale de migranți și a traficului de persoane a fost adoptat la 16 decembrie 2025, iar creditele (15,8 milioane EUR) au fost transferate de la titlul „Dispoziții” în conformitate cu articolul 30 alineatul (2) litera (a) din Regulamentul (UE, Euratom) 2024/2509. Din cauza adoptării cu întârziere a regulamentului, până la sfârșitul anului 2025 s-au putut asuma doar angajamente în valoare de 4,0 milioane EUR și nu s-a efectuat nicio plată.
Întrucât creditele relative vor fi utilizate de Europol în 2026 pentru a acoperi costul granturilor inițiate în 2025, împreună cu cele planificate pentru 2026, 15,8 milioane EUR urmează să fie reportate în 2026, în conformitate cu articolul 12 alineatul (2) litera (c) din Regulamentul (UE, Euratom) 2024/2509. În caz contrar, alocarea actuală pentru 2026 a creditelor de plată nu va fi suficientă pentru a acoperi costurile menționate.

	3
	16 02 04
	Mecanismul de redresare și reziliență – Contribuție din rezerva de ajustare la Brexit (RAB)


	Credite autorizate în 2025
	564 421 910,00

	Plăți efectuate la 31.12.2025
	546 642 836,00

	Suma neutilizată la 31.12.2025
	17 779 074,00

	Reportare
	17 779 074,00


În urma adoptării Regulamentului (UE) 2023/435 în ceea ce privește modificările aduse Mecanismului de redresare și reziliență (MRR)[footnoteRef:5] și a încorporării capitolelor privind REPowerEU, statele membre ale UE au beneficiat de posibilitatea de a transfera fonduri din RAB către MRR. În temeiul articolului 4a din Regulamentul (UE) 2021/1755[footnoteRef:6], statele membre au prezentat cereri de transfer până la 1 martie 2023.  [5: 	Regulamentul (UE) 2023/435 al Parlamentului European și al Consiliului din 27 februarie 2023 de modificare a Regulamentului (UE) 2021/241 în ceea ce privește capitolele privind REPowerEU din planurile de redresare și reziliență și de modificare a Regulamentelor (UE) nr. 1303/2013, (UE) 2021/1060 și (UE) 2021/1755 și a Directivei 2003/87/CE, JO L 63, 28.2.2023, ELI: http://data.europa.eu/eli/reg/2023/435/oj.]  [6: 	Regulamentul (UE) 2021/1755 al Parlamentului European și al Consiliului din 6 octombrie 2021 de înființare a rezervei de ajustare la Brexit, JO L 357, 8.10.2021, ELI: http://data.europa.eu/eli/reg/2021/1755/oj.] 

La 17 aprilie 2023, ca urmare a transferului de resurse către MRR, Comisia Europeană a adoptat Decizia de punere în aplicare C(2023) 2459[footnoteRef:7] de modificare a Deciziei de punere în aplicare (UE) 2021/1803 de stabilire a cuantumurilor provizorii alocate fiecărui stat membru din resursele rezervei de ajustare la Brexit și a cuantumului minim al sprijinului acordat comunităților costiere locale și regionale.  [7: 	Decizia de punere în aplicare (UE) 2023/837 a Comisiei din 17 aprilie 2023 de modificare a Deciziei de punere în aplicare (UE) 2021/1803 de stabilire a cuantumurilor provizorii alocate fiecărui stat membru din resursele rezervei de ajustare la Brexit și a cuantumului minim al sprijinului acordat comunităților costiere locale și regionale [notificată cu numărul C(2023) 2459], JO L 105, 20.4.2023, ELI: http://data.europa.eu/eli/dec_impl/2023/837/oj.] 

Luxemburgul a solicitat un transfer parțial din alocarea sa din RAB către MRR pentru a sprijini investițiile din cadrul capitolului privind REPowerEU, iar 75,6 milioane EUR au fost puse la dispoziție din rezerva bugetară.
Planul revizuit de redresare și reziliență al Luxemburgului, adoptat de Consiliu la 13 noiembrie 2025[footnoteRef:8], a redus numărul cererilor de plată de la trei la două, simplificând punerea în aplicare. Auditul privind restul cererilor de plată este încă în desfășurare, ceea ce amână depunerea următoarei cereri de plată până la începutul anului 2026. Din acest motiv, din cele 75,6 milioane EUR transferate cu titlul de credite de plată, doar 57,8 milioane EUR au fost utilizate pentru efectuarea de plăți către Luxemburg în 2025, restul de 17,8 milioane EUR rămânând necheltuite. [8: 	În așteptarea publicării Deciziei de punere în aplicare a Consiliului în Jurnalul Oficial.] 

Întrucât în 2026 angajamentul deschis ale Luxemburgului se ridică la 70,7 milioane EUR, iar bugetul votat pentru 2026 este insuficient (52,9 milioane EUR în credite de plată), creditele necheltuite în 2025 (17,8 milioane EUR) urmează să fie reportate în 2026, în conformitate cu articolul 12 alineatul (2) litera (c) din Regulamentul (UE, Euratom) 2024/2509. 
Trebuie precizat că Luxemburgul rămâne singurul stat membru cu un angajament deschis în cadrul MRR, ceea ce împiedică realocarea către alte state membre a creditelor de plată care expiră. 

